Tööstus- ja energiaettevõtetele hooldus-, automatiseerimis- ja elektritööde teenuseid osutav ning tootlikkuse suurendamiseks IT-lahendusi pakkuv Axioma Servisas lõpetas edukalt remonditööd ettevõttele Rigas Siltums kuuluvas soojuselektrijaamas Ziepniekkalns: remonditi kaks biokütuse transportööri ja biokütuse sorteerimisseade.
Nelja aasta eest paigaldati soojuselektrijaamas Ziepniekkalns uus katel ja biokütuse teisaldussüsteem, kuid selle aja kestel kulusid töö käigus transportööride ja sorteerimisseadme ketid, tähtratta laagrid ja muud osad. Elektrijaama remonditud seadmed on täiesti töövalmis ja need töötavad veel vähemalt kolm aastat.
„Leedus hooldame katlamaju juba enam kui 20 aastat, kuid Lätis on see ettevõttele Axioma Servisas üks esimesi töid, mis puhul rõõmustame eduka partnerluse üle. Kavatsuste kohaselt ei jää see Lätis meie viimaseks projektiks,“ ütles ettevõtte Axioma Servisas peadirektor Artūras Lopeta.
Ettevõtte Axioma Servisas meeskond, milles töötab 300 spetsialisti, osutab Leedus, Lätis ja Eestis tööstusettevõtete seadmete ja katlamajade hooldus- ja remonditeenuseid 24 tundi ööpäevas.
Üks Riia peamisi soojusenergia tarnijaid Rigas Siltums haldab viit katlamaja.